Armin Gmeiner

Armin GMEINER (naskiĝis la 24-an de aŭgusto 1964 en Meßkirch) estas germana eldonisto.

Kiel messervanto de pastro Bernhard Eichkorn, li konatiĝis kun la Esperanto-movado. En 1986, kiel studento de ekonomia inĝenierarto (direkto presado kaj eldonado), li komencis eldoni tradukojn kaj aliajn verkaĵojn en Esperanto. Inter la unuaj publikaĵoj estis la verko Max Josef Metzger: martiro por paco kaj unueco en Kristo, pioniro de ekumenismo kaj esperantisto de 1987.informoj pri la verkaĵo pri Max Josef Metzger en la landa biblioteko Baden-Virtembergo () Poste aldoniĝis verkoj pri regiona historio. Ekde 1998 li eldonas krimromanojn.

En 2009 lia eldonejo Gmeiner-Verlag GmbH havis 12 dungitojn kaj eldonas pli ol 50 krimromanojn jare. La eldonejo ne plu vendas librojn en Esperanto, tamen ankoraŭ en 2014 ĝi publikigis la aŭtobiografion de Bernhard Eichkorn pri lia neesperantista kaj esperantista vivo, kaj en 2007 la kantaron KANTU de Albrecht Kronenberger. Pri la distribuado de ĉi-lastaj verkoj zorgas ties aŭtoroj.

 Referencoj 

 Eksteraj ligiloj 
 Oficiala retejo de Gmeiner Verlag 

Gmeiner, Armin